《竹枕》
宋代·李彭

湘江翠竹斩云根，偃月初无刻削痕。尚想繁柯俱笨尊，宁经綵削屡飞翻。

佳眠时有池塘梦，避暑不劳河朔樽。殷殷晴雷喧白昼，儿童走报雨翻盆。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。